google/wiki40b huggingface dataset:
Islams fem søyler

Islams fem søyler er de fem sentrale ritene innen islamsk trosutøvelse: trosbekjennelsen, bønnen, fasten, pilegrimsreisen og veldedigheten.

Zakat (Almisse/Velferd)

Almisser eller Velferdsskatt er den barmhjertighetsplikt de troende har.
Zakat utgjør ca. 2,5% av inntekten, og fordeles mellom åtte verdige grupper.
Ordet zakat er tatt fra den arabiske roten zaka, som blant annet betyr «å vokse» eller «å bli renere».

Hajj (Pilegrimsreisen)

Pilegrimsreisen (hajj) innebærer å reise til Mekka i en bestemt tidsperiode (7. til 13. dhul hijjah), og der delta i noen ritualer. Dette skal enhver muslim som er i stand til det fysisk og økonomisk, gjennomføre minst en gang i livet.
Warren Avis

Biografi

Warren Avis gjorde tjeneste i United States Army Air Force under den andre verdenskrig. Han var utdannet pilot og fikk idéen til å starte bilutleie ved flyplassene, siden han selv slet med å få skyss hjem. Etter militæret kjøpte han seg inn hos en Ford-forhandler, og satte planene om å starte eget bilutleiefirma ut i livet.
Warren Avis åpnet Avis Bilutleie ved flyplassene Willow Run Airport i Ypsilanti, Michigan og ved Miami International Airport i Florida. Selskapet ble fort en suksess, og i 1954 omsatte virksomheten for 8 millioner dollar.
Warren Avis ledet også investeringsselskapet Avis Enterprises, og startet også Avis Sports inc. med sportsutsalg flere steder i USA. 
Warren Avis døde av alder, 91 år gammel, i sitt hjem i Ann Arbor i Michigan. Der bodde han på en gård han kjøpte i 1970.
Air Nostrum

Air Nostrum, Líneas Aéreas del Mediterráneo, S. A., også kjent som Iberia Regionale, er et regionalt flyselskap basert i Valencia, Spania. Air Nostrum er en uavhengig transportør som fungerer som en franchisetaker i Iberia Airlines og Binter Canarias Iberia Regionale franchise er en regional partner for Iberia og et tilsluttet medlem av Oneworldalliansen. Air Nostrum opererer 91 nasjonale og internasjonale ruter til 51 destinasjoner og charterfly. Hovedbasen er på Valencia lufthavn med hub på Barcelona internasjonale lufthavn og Madrid-Barajas internasjonale lufthavn.

Historie

Flyselskapet ble etablert 23. mai 1994 og startet virksomheten 15. desember samme år. Det ble grunnlagt som Líneas Aéreas del Mediterraneo/Air Nostrum i Valencia. I mai 1997 ble det inngått avtale mellom Air Nostrum og Iberia til å bli en Iberia-franchise-operatør Det kjøpte Iberias datterselskap Binter Mediterraneo og absorberte dets virksomhet. Etter Iberias fusjon med Aviaco i 1999 ble flere nasjonale og internasjonale tjenester tatt over av Air Nostrum. Det kjøpt det nederlandske flyselskapet Denim Air i 1999, men avhendet sin eierandel i selskapet i 2002. Air Nostrum er eiet av Nefinsa (74.8%), Caja Duero (22.2%) og Air Nostrum management (3%) og hadde 2 040 ansatte (mars 2007).
Presteforeningen

Presteforeningen eller Den norske kirkes presteforening er en fagforening som organiserer Den norske kirkes prester og teologiske kandidater. Forbundet ble etablert i 1900 har vel 2 300 medlemmer.
Foreningen jobber for å ivareta medlemmenes faglige, økonomiske og sosiale interesser. I tillegg arbeider de for å fremme kollegialt samhold og samarbeid.
Leder er Martin-Oskar Enstad, og nestleder er Ingvild Osberg. Presteforeningen er medlem av Unio.
Lønsj (radioprogram)

Lønsj er et norsk humorprogram med Rune Nilson og Torfinn Borkhus som gikk på NRK Radio fra 2012 til 2017. Programmert gikk direkte og ble sendt alle hverdager på P1 fra kl. 11 til 12. Det ble i alt produsert rundt 1000 sendinger med Lønsj. NRK lagde også en podkast som ofte var dobbelt så lang som det ordinære innholdet.
Programmet hadde mellom 400 000 og 500 000 daglige lytter. 
Siste program, som var utvidet til to timer, ble sendt fredag 31. mars 2017 direkte fra Byscenen i Trondheim.
Podalgus cuniculus

Utseende

En liten (ca. 10 millimeter), avlang, blank, rødbrun hornbille. Hannen mangler horn.

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.

Utbredelse

Arten er utbredt fra det nordøstlige Afrika (Etiopia, Somalia, Sudan, Egypt) østover til India.
Makadamisering

Makadamisering etter engelsk:Macadamization er en veikonstruksjonsmåte. Den ble utviklet av den skotske ingeniøren John Loudon McAdam omkring 1820-tallet.
Metoden var på den tid revolusjonerende, og gjorde etterhvert slutt på at myrtråkk og steinete veier gjorde veinettet mer og mer uframkommelig store deler av året, både i Norge og resten av verden.
Metoden krevde at en startet med en vid grøft, der veien ble fundamentert med knust stein i stadig mindre størrelse jo høyere en kom fra bunnen. På begge sider av veilegemet måtte en sørge for avløpsgrøfter som måtte ha fri avrenning. For å få veilegemet kompakt, ble det brukt tunge valser. Denne metoden ble etterhvert enerådende for nye grusveier.
Med biltrafikken fulgte også støvplager. Dette ble flere steder forsøkt bekjempet med å spre olje inn i det øverste laget, mens en i Norge ofte har prøvd med salt.
Veiene fungerte bra så lenge trafikktyngde og tetthet ikke var for stor. Grunnprinsippet med skikkelig avløp, stor stein nederst og et veilegeme som var selvdrenerende mellom stein, pukk og grus ligger fast også i dag. Topplaget er forsøksvis blitt oljet, tjæret, sementert og asfaltert for å gi større slitestyrke for en stadig økende og tyngre transportmengde.

Makadamisering i bygater

Gater i byene fikk brolegning av stein allerede fra 1500-årene, først av naturlig morene- eller strandstein, fra ca. 1800 av huggen stein. Siden brolegning var kostbar, ble makadamisering en utvei til billigere faste gatedekker. Byer som vokste raskt hadde sjelden råd til å brolegge gatene utenfor sentrale strøk. Nye bydeler i den raskt voksende byen Christiania måtte lenge nøye seg med makadamiserte gater, som var sølete om vinteren og støvete om sommeren, og som krevde stadig vedlikehold. Veivesenet ekperimenterte med nødløsninger som tjæremakadamisering, men fant til slutt løsningen som ga holdbare dekker på innfartsveier og gater utenfor sentrum. «Smaastensbrolegning» av brostein som målte 10x10x10 cm lagt i buemønster kom i bruk fra 1910. Metoden var utviklet i Tyskland og ble derfor kalt «Kleinpflaster». Dette gatedekket kostet bare 1/3 av tradisjonell brolegning og var ikke vesentlig dyrere enn makademisering, særlig når vedlikeholdkostnader ble tatt med i regnestykket. En av mange fordeler ved småsteinsbrolegning var at gammel makadamisering kunne brukes som fundament etter høvling og avretting.
Småsteinsbrolegning i buemønster ble også brukt på sterkt trafikkerte riksveier i 1920- og 1930-årene, til dels som nødsarbeid for arbeidsløse.
Ioesse

Utseende

Store, kraftige, ensfarget gulbrune til brunrøde trebukker. Pronotum er rektangulært med en kraftig pigg midt på hver sidekant. Dekkvingene er parallellsidige med litt stumpvinklede "skuldre". Det innerste antenneleddet er kraftig og av samme farge som kroppen, leddene lenger ute er tynnere og mørke.

Utbredelse

Slekten er vidt utbredt i Sørøst-Asia.
Cerro de la Estrella nasjonalpark

Cerro de la Estrella nasjonalpark er en liten nasjonalpark i Iztapalapa øst i Mexico by. Den omfatter høyden Cerro de la Estrella og skogene rundt, som er bevokst hovedakelig av sedertrær og eukalyptus, og har et areal på 1100 hektar. Nasjonalparken ble oppretta 24. august 1938. Cerro de la Estrella er av viktig religiøs og arkeologisk betydning, og skogene rundt er en viktig grønn lunge i den østlige delen av byen, som ellers er tett befolka.
Glitrefonna

Glitrefonna er en isbre som ligger på nordsiden av Bergersenfjella i den sentrale delen av fjellmassivet Sør-Rondane i Dronning Maud Land.
Breen ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957 som også navnsatte breen.
Sogeti

Navnet

Navnet Sogeti kommer fra Frankrike og er det opprinnelige navnet for hele Capgemini-konsernet som ble grunnlagt av Serge Kampf i 1967. Sogeti er en forkortelse for SOciété pour la Gestion de l’Entreprise et le Traitement de l’Information (fritt oversatt: en virksomhet som tilbyr tjenester for ledelse av virksomheter og informasjonsbehandling).

Historie

Fram til 1992 bar Capgemini-konsernets svenske selskap navnet Cap Gemini Sogeti. Deretter endret det navn til Cap Programator som igjen ble endret til Cap Gemini og Cap Gemini Ernst & Young. I 2002 grunnla Capgemini-konsernet datterselskapet Sogeti i seks land. Sogeti Norge AS ble dannet 15. juni 2007. Selskapene innen Sogeti-konsernet er heleide datterselskap til Cap Gemini S.A., som er notert på børsen i Paris .
Sogetis internasjonale forskningsinstitutt ViNT (Vision – Inspiration – Navigation – Trends) ble grunnlagt av Sogeti Nederland i 1993 og finnes idag i Washington, Stockholm og Amsterdam. ViNTs forskningsagenda styres av et "Board of Recommendation" der medlemmene er IT-sjefer i internasjonale selskaper. Forskningen har blitt publisert i ulike bøker hvorav de fleste er utgitt på flere språk.
Häradshövding

Häradshövding (gammelsvensk: hæraþshöfþingi) var en juridisk stilling som har eksistert i Sverige og Finland siden middelalderen. Stillingen ble avskaffet i Sverige i 1971 og overtatt av lagmän.

Historisk bakgrunn

Allerede på begynnelsen av 1200-tallet omtales i latinspråklige brev en stilling som benevnes som prolocutor («en som taler for andre»), nærmest tilsvarende det gamle svenske förskälaman.
I Magnus VIIs landslov (Magnus Erikssons landslag – MEL) fra 1350-tallet finnes de første riksgyldige bestemmelsene for stillingen.
Tilsettelse av en ny häradshövding skjedde ved at lagmannen kalte inn til et ekstraordinært häradsting. På det fikk herredets bønder i oppgave å utnevne en nemnd på 12 mann, sammen med lagmannen utså nemnden så tre kandidater som kongen skulle velge en av. For å være valgbar måtte kandidaten være bosatt innen herredet.
Frem til 1700-tallet var den vanligste oppgaven for en häradshövding å sørge for den juridiske delen av eiendomsoverdragelser. I henhold til MELs del lover om eiendom skulle slike stadfestes på häradstinget av en nemnd bestående av 12 såkalte faster. Häradshövdingen utstedte det fastebrev som styrket at transaksjonen hadde foregått i henhold til loven, i dag tilsvarer det eiendommens skjøte (lagfartsbevis på svensk). Den tidligste opplysningen om en häradshövding i MELs form er fra 18. november 1352 da häradshövdingen i Vedbo härad, Tiohärads lagsaga, ridderen Jon Knutsson (lejonörn), utstedte et fastebrev.
Häradshövdingens øvrige oppgaver ble bestemt av MEL, det var å avholde häradsting til bestemte tider, vinterting, sommerting og høstting på herredets ordinære tingplass. Häradshövdingens oppgave på tinget var begrenset til å utsi dom, det vil si angi hva loven sa om saken samt utstede og forsegle domsbrev, selve saken ble avgjort av en herredsnevnd. Häradshövdingen skulle også kunngjøre eventuelle ekstraordinære herredsting. Å kalle häradshövdingen i eldre tid i Sverige for dommer blir feil, denne funksjonen hadde ordfører for herredsnevden.
Den egyptiske revolusjonen i 1919

Den egyptiske revolusjonen i 1919 var en landsomfattende revolusjon mot den britiske okkupasjonen av Egypt og Sudan. Den ble utført av egyptere og sudanesere fra ulike samfunnslag i kjølvannet av det britisk-bestilte eksilet av den revolusjonære lederen Saad Zaghlul og andre medlemmer av Wafd-partiet i 1919. 
Revolusjonen førte til britisk fullstendig tildeling av uavhengighet til Egypt i 1922 og gjennomføringen av en ny konstitusjon året etter. Storbritannia nektet derimot å anerkjenne egyptisk kontroll over Sudan og nektet også å trekke sine styrker ut fra området rundt Suezkanalen. Denne uenigheten skulle vise seg å bli avgjørende for relasjonene mellom Storbritannia og Egypt de neste tiårene og fortsatte fram mot den egyptiske revolusjonen i 1952.
Macrodorcas rufonotatus

Utseende

En middelsstor (hannen 25-38 millimeter), slank, brunsvart hjortebille. Hannen har lange, slanke kjever med tenner bare i spissen, disse danner en uregelmessig klynge. Pronotum er rundet, tydelig bredere enn dekkvingene.

Levevis

Larvene utvikler seg i morken ved av løvtrær.

Utbredelse

Arten er kjent Thailand, Vietnam og det sørlige Kina.
UAZ-452

UAZ-452 er en serie off-road-biler produsert i bilfabrikken Uljanovsk (UAZ) siden 1965. Forgjengeren UAZ-450 (produsert i perioden 1958-1966) var basert på chassis og motor av GAZ-69 jeep.
Grønn tungemåler

Utseende

En middelsstor (vingespenn 21 – 26 mm), slank, grågrønn måler. Den grønne fargen blekner fort og eldre eksemplarer ser gjerne gulaktige ut. Forvingen er gulaktig olivengrønn, i midten med et bredt, grått tverrbånd som har bølgete inner- og ytterkanter. Langs vingens ytterkant går det en hvit bord avbrutt av små, svarte dobbeltflekker, dette er et karakteristisk kjennetegn. Bakvingen er ganske liten med lange hårfrynser, silkeaktig gråhvit. Larven er naken, brungul, langs ryggen med en smal, rødbrun lengdestripe, med forkanten av hvert ledd med en trekantet, mørkbrun flekk og ved bakkanten med to firkantede, mørkbrune flekker. Det er også mørkbrune flekker langs kroppssidene.

Levevis

Arten lever i løvskog, hager og parker. Larvene kan finnes på ulike busker og løvtrær, blant andre kristtorn (Ilex aquifolium), bergflette (Hedera helix), rogn (Sorbus aucuparia) og trollhegg (Frangula alnus). De voksne målerne flyr i april – juni.

Utbredelse

Arten finnes over det meste av Europa og i Nord-Asia. I Norge er den funnet nord til Sør-Trøndelag.
Bremer County

Navn

Fylket er navngitt etter den svenske forfatteren Fredrika Bremer.
Marius Probst

2014

Probst fikk sølv på 1500 meter i det tyske U20-mesterskapet innendørs 2014, bak Julius Lawnik. Utendørs kom han på tredjeplass på 1500 meter i det tyske U20-mesterskapet, og niendeplass i det tyske seniormesterskapet. I juni ble han tysk U23-mester på samme distanse.

2015

I det tyske innendørsmesterskapet 2015 kom Probst på femteplass på 800 meter. Han fikk bronse på 1500 meter i det tyske mesterskapet utendørs, og kom på femteplass på 3 x 1000 meter stafett. Som året før vant han 1500 meter i det tyske U23-mesterskapet i friidrett.
Han deltok i U23-EM i friidrett 2015, og vant sitt innledningsheat på 1500 meter med tiden 3:45,36. I finalen kom han på 11.-plass.

2016

I det tyske mesterskapet innendørs 2016 kom Probst på andreplass, bak Florian Orth. Probst løp her på 3:51,54.
Han kom på fjerdeplass på 1500 i det tyske mesterskapet utendørs, og kom også på femteplass på 3 x 1000 meter stafett. For tredje år på rad ble han tysk U23-mester på 1500 meter.

2017

I februar 2017 ble han tysk mester på 1500 meter innendørs, med ny personlig rekord på 3:41,40. 
Den 27. mai 2017 satte han ny personlig rekord på 1500 meter med 3:38,57, da han vant denne distansen ved IFAM Outdoor-stevnet i Flandern. Han vant 1500 meter i det tyske U23-mesterskapet i juni, og i juli vant han samme distanse i U23-EM i friidrett 2017.
Allround-VM på skøyter 1956, kvinner

Allround-VM på skøyter 1956, kvinner ble arrangert i Kvarnsveden, Sverige den 4. og 5. februar 1956.
Sofija Kondakova fra Sovjetunionen ble verdensmester.
Afrikamesterskapet i friidrett 1985

Afrikamesterskapet i friidrett 1985 var det fjerde Afrikamesterkapet i friidrett, det ble avviklet i Kairo i Egypt i perioden 15. til 18. august 1985.
Lucas Biglia

Landslaget

Han ble tatt ut i Argentinas tropp til VM i fotball 2018 i Russland.
Hellismanna saga

Hellismanna saga er en nyskrevet «islendingesaga» fra ca 1830, skrevet av Gísli Konráðsson på bakgrunn av Landnåmabok og lokale sagn og tradisjonsstoff. Historien foregår på 900-tallet handler om en røverbande som skal ha hatt tilhold ved Borgarfjörður og i fjellene rundt Surtshellir
Sagaen ble første gang trykt i 1889, og ble tatt med i Guðni Jónssons standardutgave av islendingesagaer.
Laila Samuelsen

Liv og virke

Samuelsen er født og oppvokst i Oslo, der hun bodde sammen med sine foreldre og to eldre søstre. Hennes mor var jazz-sangerinne, den ene søsteren spiller saksofon og er dirigent og tre av hennes onkler er komponister/musikere. Hennes besteforeldre på begge sider har spilt piano/gitar/trekkspill.
Hun startet å skrive sanger som 10-åring og sang i forskjellige band fra hun var 13 til hun var 18. Da hun var 18 ble hun hovedvokalist i det norske bandet The Tuesdays. Bandet fikk platekontrakt med Polygram Worldwide og senere med Arista Records New York (Clive Davis). Med låta «It's Up to You» lå de på 55.-plass i 1998 på den amerikanske Billboard Hot 100-lista.
Samuelsen har skrevet låter for blant andre Maria Arredondo, Gaute Ormåsen, Alejandro Fuentes, Liv Marit Wedvik, Venke Knutson, Lena Meyer-Landrut, Erlend Bratland, samt de japanske bandene W-inds og Diva. Hun synger på flere av andre artisters album, blant annet Ravis Kjøpr Gitar (2006).
Skumrede

Skumrede er et rede av bobler som enkelte fisker bygger for å beskytte eggene og yngelen sin.
Flere arter av labyrintfisker er skumredebyggere, samt asiatiske bladfisker, noen pansermaller og elektrisk ål. I tillegg finnes det solabborer og ciklider som bygger skumrede.
Eksempler på skumredebyggende labyrintfisker, er Betta brownorum, blå gurami (Trichogaster trichopterus), dverggurami (Colisa lalia), kjempegurami (Osphronemus goramy), leppegurami (Trichogaster labiosus), paradisfisk (Macropodus opercularis), perlegurami (Trichogaster leeri) og siamesisk kampfisk (Betta splendens).
Skumredet blir som oftest laget av hannen, som blåser små bobler av et spesielt slim han har i munnen. Etter alt fra noen timer til noen dager er hunnen klar, og de setter i gang med å leke. Etter hvert som eggene slippes, tar foreldrene dem i munnen og plasserer dem i skumredet.
Etter akten er det typisk at hannen passer på yngelen i dette redet, og skremmer bort alt som kommer i nærheten (også hunnen). Han spiser opp syke egg og passer på at eggene ikke faller ut. 
Etter noen dager er yngelen frittsvømmende, og i naturen sprer de seg ut fra redet. Hannen har ikke lenger noe der å gjøre, og er troende til å ete den yngelen han måtte komme over. I et akvarium er dette selvsagt et større problem for yngelen enn det er i naturen.
Redet bryter sammen og forsvinner av seg selv i løpet av kort tid når hannen ikke lenger vedlikeholder det.
Siv (TV-film)

Handling

Den handler om hvordan det er å være utenfor gjengen og i opposisjon til foreldrene sine.
Protanaides

Utseende

En liten til middelsstor (ca. 8 millimeter) bille.

Utbredelse

Arten er beskrevet fra lokaliteten Baisa i Transbaikalia (Øst-Sibir), Russland.
Denne lokaliteten er fra Nedre Kritt, fossilene er mellom 125 og 112 millioner år gamle.
Skugga-Baldur

Handling

I sentrum av boka står blant annet ei ung jente blir funnet om bord på et strandet skip ved Reykjavík i 1868. Hun er gravid, kaller seg Abba og hun lider av Downs syndrom. Ingen vet hvor hun kommer fra. Fridrik, som er naturvitenskapsmann, tar henne med seg hjem til sine avdøde foreldres boplass. Presten Baldur misliker «åndssvake som forstyrrer messen» og nekter henne innpass til kirken. Senere dør Abba og Fridrik får anledning til å hevne seg over presten, men historien tar en rekke overraskende vendinger.
De syv uovervinnelige

Handling

En landsby i Mexico plyndres hvert år av en røverbande ledet av sjefsbanditten Calvera. Lei av plyndringene og ydmykelsene beslutter derfor bøndene å leie syv revolvermenn til å forsvare seg. Chris Adams, gruppens leder, og de andre befinner seg etterhvert i en fryktelig kamp som dreier seg om landsbyens liv eller død.

Om filmen

De syv uovervinnelige er en amerikansk versjon av den japanske klassikeren De syv samuraier, regissert av Akira Kurosawa.
Filmen fikk tre oppfølgere: Return of the Seven (1966), Guns of the Magnificent Seven (1969) og The Magnificent Seven Ride (1972). I 2016 kom en nyinnspilling.
Sextilis

Sextilis er årets sjette («sextus») måned i den romerske kalenderen, omdøpt til Augustus (august) i keiser Augustus ære, samtidig ble måneden endret til den åttende, siden januar og februar ble lagt til som de to første månedene.
Grunnene til at månedene skiftet navn var at måneden kom etter juli, som var omdøpt til ære for Augustus gammelonkel Julius Cæsar og på grunn av flere heldige hendelser som fant sted i Augustus liv i løpet av denne måneden: Slaget ved Farsalos, hans første opptak til consulship, hans trippel triumf, og drapet på Kleopatra og Marcus Antonius. Måneden ble også omdøpt fordi hans grandnevø, den fremtidide keiser Claudius, ble født, og Augustus selv døde.
En vanlig misoppfattelse, som sannsynligvis stammer fra astronomen Sacrobosco, er at Augustus økte antallet dager i august til 31 for å tilfredsstille sitt eget selvbilde, fordi han nektet å godta en måned som var kortere enn juli, som hadde navn etter Julius Cæsar.
Tribunal

Tribunal er et navn på sammensetninger av to eller flere personer som fungerer som dommere. Som justisprosedyre finnes tribunaler ikke bare i statlige sammenhenger, men også innenfor private organisasjoner.
Sutter gasskraftverk

Sutter gasskraftverk er et varmekraftverk i Yuba City i California, USA. Anlegget har en installert produksjonskapasitet på 578 MW, med kogenerasjons-gassturbiner. Operatør er energiselskapet Calpine Corp. 
Kraftverket stod ferdig utbygd i 2001. Brenselkilden er naturgass.
Geomela

Utseende

Små, ovale, litt flate, blankt svarte bladbiller.

Utbredelse

Slekten er utbredt i Australia, mest i sørøst inkludert Tasmania.
Canadian Open

Canadian Open er en canadisk golfturnering på PGA-touren, arrangert for første gang i 1904.
Som et nasjonalt åpent mesterskap – og spesielt som det mest tilgjengelige utenlandske mesterskapet for amerikanske spillere – hadde turneringen en spesiell stilling i årene før det profesjonelle tour-systemet ble dominerende i golf. I mellomkrigstiden ble den ofte regnet som golfsportens mest prestisjetunge turnering etter British Open og US Open. Turneringen har etter hvert mistet mye av sin spesielle status, men den er fortsatt en velansett konkurranse på PGA-touren.
Canadatouren har et begrenset antall plasser tilgjengelig i Canadian Open. Premiepengene teller ikke på Canadatourens pengeliste.
Blant de mest berømte spillerne som har vunnet turneringen er Walter Hagen, Sam Snead, Arnold Palmer, Lee Trevino, Greg Norman og Tiger Woods. Canadian Open regnes som den mest prestisjetunge turneringen som aldri ble vunnet av Jack Nicklaus, som endte på annenplass flere ganger.
MS 1970

Můstkem Jarolímkovým

Den første hoppbakken i distriktet ble bygd ved Klát til det tsjekkoslovakiske mesterskapet i 1920. I 1932 konstruerte Karel Jarolímek en ny hoppbakke, som senere ble oppkalt etter ham. Den ble ombygd til VM i 1935. Etter at tårnet i bakken ble kraftig skadet vinteren 1939/40, måtte det repareres nesten hvert år. Bakken ble revet i 1962. Den hadde til sist K-punkt 72,5 meter og bakkerekord 76,5 meter.

Dagens anlegg

Dagens hoppanlegg ble bygd på samme sted som den gamle Jarolímek-bakken sto. Byggingen av de nye hoppbakkene var omdiskutert, fordi de ligger i et naturvernområde. Etter at den gamle bakken var revet, ble dagens to hoppbakker bygd i perioden 1966-1969, foran VM i 1970. De hadde da størrelse K110 og K88. Storbakken, MS 1970 A, ble utbygd til K114 i 1984 og K120 i 1988. Den har imidlertid foreldet bakkeprofil i dag (2012), og har ikke hatt renn siden 1999. Normalbakken, MS 1970 B, ble først utstyrt med plastmatter til helårsbruk i 1982, og ble modernisert og utbygd til K90 i perioden 2000–02.
På grunn av administrative problemer og skader etter en storm 19. november 2004 var både hoppanlegget og langrennsløypene i Štrbské Pleso stengt fra sommeren 2003. Langrennsløypene ble gjenåpnet relativt kort tid etter uværet, og normalbakken åpnet på nytt til hoppsesongen 2006–07. Det finnes planer om å modernisere også storbakken.
I tillegg til mesterskapene, har hoppbakkene i Štrbské Pleso vært arena for verdenscuprenn i både spesielt hopp og kombinert. Siste verdenscuprenn i hopp ble holdt i 1991, mens siste verdenscuprenn i kombinert var i 2001.
Bakkerekord i K120-bakken er 128,5 meter, satt av Sergej Bobrov (Hviterussland) i vinter-universiaden 29. januar 1999. I K90-bakken er rekorden på snø 100 meter, satt av Kenneth Gangnes (Norge) i junior-VM 6. februar 2009. På plast er rekorden 102,5 meter, satt av Dawid Kowal (Polen) i et FIS-renn 13. september 2009.